КОМИ РЕСПУБЛИКАСА ВеськÖдлан котырлÖн ШУÖМ

**«Торъя категория гражданалы, кодъяслöн эм инöд босьтны социальнöй отсöг, Коми Республика мутасын пассажиръяслы карбердса кöрт туй транспортöн транспортнöй услуга сетöмын öткодь позянлун сетöм йылысь» Коми Республикаса Веськӧдлан котырлöн 2008 во öшым тöлысь 9 лунся 341 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

Пыртны **«**Торъя категория гражданалы, кодъяслöн эм инöд босьтны социальнöй отсöг, Коми Республика мутасын пассажиръяслы карбердса кöрт туй транспортöн транспортнöй услуга сетöмын öткодь позянлун сетöм йылысь**»** Коми Республикаса Веськӧдлан котырлöн 2008 во öшым тöлысь 9 лунся 341 №-а шуӧмӧ татшӧм вежсьӧмъяс:

1) Ылiті ветлан поездъяслысь лыддьöг, кодi сетö ветлыны 150 км ылнаöдз Коми Республика мутасын торъя категория гражданалы, кодъяслöн эм инöд босьтны социальнöй отсöг, гижны тайӧ шуӧм дорӧ содтӧдын индӧм серти (шуӧм дорӧ 1 №-а содтӧд);

2) Торъя категория гражданалöн лыддьöгын, кодъяслы социальнöй отсöгсӧ сетны индöма Коми Республикалы, кодъяслы сетсьö пассажирскӧй карбердса кöрт туй транспортöн карбердса поездъяс вылö да Коми Республика мутасын 150 км ылнаöдз ылiті ветлысь поездъяслöн общöй вагонъяс вылö мунан донысь 50 прöчент мында социальнöй отсöг (шуӧм дорӧ 4 №-а содтӧд):

4 пункт гижны тадзи:

«4. Коми Республикаса уджвывса ветеранъяс.».

2. Тайö шуöмыс вынсялö сйöс официальнӧя йöзöдöмсянь дас лун мысти да паськалö правоотношениеяс вылö, кодъяс артмисны 2012 вося тöвшöр тöлысь 1 лунсянь.

Коми Республикаса Юралысь В. Гайзер

Сыктывкар

2012 вося урасьöм тöлысь 10 лун

41 №

Коми Республикаса Веськӧдлан котырлöн

2012 во урасьöм тöлысь 10 лунся 41 №-а шуӧм дорö

содтöд

«Коми Республикаса Веськӧдлан Котырлöн

2008 во öшым тöлысь 9 лунся 341 №-а шуӧм дорö

1 №-а содтöд

Торъя категория гражданаӧс, кодъяслöн эм инöд босьтны социальнöй отсöг, Коми Республика мутасын 150 км ылнаöдз нуӧм-вайӧм вылӧ ылiті ветлысь поездъяслӧн **Лыддьöг**

|  |  |
| --- | --- |
| **Поездлöн номер** | **Ветлöдлан маршрут** |
| 306 | Сыктывкар – Усинск |
| 305 | Усинск – Сыктывкар |
| 636 | Сыктывкар – Печора |
| 635 | Печора – Сыктывкар |
| 678 | Сыктывкар – Кослан |
| 677 | Кослан – Сыктывкар |
| 682 | Сосногорск – Мылдiн |
| 681 | Мылдiн – Сосногорск |
| 953 | Воркута – Лабытнанги |
| 954 | Лабытнанги – Воркута |
| 615 | Усинск – Печора |
| 616 | Печора – Усинск |
| 684 | Печора – Воркута |
| 683 | Воркута – Печора |

».

Н. Воробьева - 1942 пас